Doctorul Cristian Bengescu, fondatorul Asociatiei Nationale de Interventii in Toxicomanii, a fost arestat, dupa ce a fost prins in flagrant cand primea 600 de lei de la un pacient.

Ii prescria acestuia metadona, un medicament considerat drog periculos, folosit in tratarea dependentei de heroina. Anchetatorii spun ca nu era prima data cand elibera astfel de retete.

Unui singur pacient i-a prescris pentru o luna peste 6.000 de pastile de metadona cand tratamentul presupune maximum 2.000 de comprimate.

Medicul a fost acuzat de prescriere fara drept de droguri de mare risc, in forma continuata.

Cristian Bengescu in varsta de 72 de ani a fost un luptator aprig in combaterea consumului de droguri, iar in 1996 a fost desemnat expert al Comisiei Europene pentru Romania in problema toxicomanilor.